Йосиф Бродски
Тихотворение мое, ти немичко мое…

Превод от руски: Николай Кънчев, —

chitanka.info

Тихотворение мое, ти немичко мое,

но работливо — за страх на юздите,

да се оплачем от свойто тегло, и

да си изкажем ли впрочем съдбите?

Как късно в нощта, ти, ровещо лунния

пържен яйчен лик с кибритена клечка,

изтръскваш с ръка безумната прах

върху хартията — жълта засечка.

И бързописа по-гъст от петмез да размазваш

върху каквото да бъде с умение,

дори всичко докрай да изказваш,

си крайче отрязано, тихотворение!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.